OpenLLM-France/wikimedia huggingface dataset:
# Campionat d'Europa de motocròs 1954

La temporada de 1954 del Campionat d'Europa de motocròs fou la 3a edició d'aquest campionat, organitzat per la FIM. El calendari oficial constava de 8 Grans Premis, celebrats entre el 25 d'abril i el 12 de setembre.

## Sistema de puntuació

Barem de puntuació de 1952 a 1969:
| Posició123456 Punts864321 | Resultats que computen 1/2 + 1 dels GP (cal acabar-hi les 2 mànegues) |

## Classificació final

| Posició | Pilot | Motocicleta | Punts |
| 1 | Auguste Mingels | FN | 30 net/33 brut |
| 2 | René Baeten | Saroléa | 22 |
| 3 | Victor Leloup | FN | 20 net/26 brut |
| 4 | Jeff Smith | BSA | 20 |
| 5 | Phil Nex | BSA | 11 |
| 6 | Brian Stonebridge | BSA | 10 |
| 7 | Bill Nilsson | BSA | 8 |
| 8 | André Van Heuverzwijn | Saroléa | 8 |
| 9 | John Avery | BSA | 7 |
| 10 | Leslie Archer | Norton | 7 |
* ↑ Segons altres fonts, Leloup fou quart i Jeff Smith, tercer.

## Resum: Podi final 1954

| | 500 cc | 500 cc |
| Campió | Auguste Mingels | FN |
| Subcampió | René Baeten | Saroléa |
| Tercer | Victor Leloup | FN |

## Referències

* «Palmares du Mondial Mx 3» (en francès). memotocross.fr, 2012. [Consulta: 4 gener 2013].
* «MX and enduro in the 50's» (en anglès). mxbikes.com. Arxivat de l'original el 24 de novembre 2006. [Consulta: 20 febrer 2011].
# Baixador de Vallvidrera

Mapa sinòptic de la Línia Barcelona-Vallès de FGC :
El Baixador de Vallvidrera és una estació de la xarxa de Ferrocarrils de la Generalitat de Catalunya (FGC) que pertany a les línies suburbanes S1 i S2 de la línia Barcelona-Vallès, situada al districte de Sarrià - Sant Gervasi de Barcelona.
L'estació està formada per dues vies amb dues andanes laterals.
L'any 2016 va registrar l'entrada de 423.704 passatgers.

## Serveis ferroviaris

Línia Barcelona-Vallès de FGC :
| Procedència/Destinació | < | Línia | > | Procedència/Destinació |
| Barcelona - Pl. Catalunya | Peu del Funicular | | Les Planes | Terrassa Nacions Unides |
| Barcelona - Pl. Catalunya | Peu del Funicular | | Les Planes | Sabadell Parc del Nord |

## Galeria d'imatges

* L'estació se situa a la sortida del túnel que travessa la serra de Collserola per sota de Vallvidrera
* Unitat 112 amb servei S2 Sabadell
* Unitat 113 amb servei S1 Barcelona

## Vegeu també

* Línia Barcelona-Vallès
* Xarxa ferroviària de Catalunya

## Referències

* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].
# Kitab al-istibsar

Kitab al-istibsar és una obra geogràfica anònima (títol complet Kitab al-istibsar fi adjaib al-amsar). L'autor se suposa que fou un marroquí que vivia a la segona meitat del segle xii. L'obra descriu la Meca i Medina, i dona algunes referència d'Egipte, Magrib i Bilad al-Sudan. Fou traduïda per A. von Kremer (publicada a Viena 1852) i millor per E. Fagnan (Constantina, 1900).

## Referències

* ↑ Xavier Ballestín. Al-Mansur y la dawla 'amiriya: una dinámica de poder y legitimidad en el occidente musulmán medieval. Edicions Universitat Barcelona, 2004, p. 234–. ISBN 978-84-475-2772-4.
* Enciclopèdia de l'Islam, IV, 265
# David López Guijarro

David López Guijarro (nascut el 3 de febrer de 2003) és un futbolista professional mallorquí que juga com a central al Burgos CF, cedit pel RCD Mallorca.

## Carrera

Nascut a Palma, Illes Balears, López es va formar al planter del RCD Mallorca. Va fer el seu debut sènior amb el filial l'11 de setembre de 2021, entrant com a substitut tardà en la victòria fora de casa de la Tercera Divisió RFEF per 2-1 davant la UD Collerense.
López va marcar el seu primer gol sènior el 30 de març de 2022, marcant el tercer gol del B en una golejada 4-0 a casa contra el CF Sóller. Va fer el seu debut amb el primer equip l'1 de novembre de 2023, en substitució de Toni Lato en una golejada per 4-0 a fora contra el CD Boiro, per a la Copa del Rei de la temporada.
López va debutar professionalment el 7 de gener de 2024, com a titular en una victòria fora de casa per 3-0 davant el Burgos CF, també per a la Copa nacional. L'1 de febrer va ser cedit a l'Elx CF de Segona Divisió per la resta de la temporada.
El 6 d'agost de 2024, López es va traslladar a un altre equip de segona divisió Burgos CF amb un contracte de préstec d'un any.

## Referències

* ↑ «Crónica 3ª RFEF: UD Collerense 1 – 2 RCD Mallorca «B»» (en castellà). Fútbol Balear, 11-09-2021. [Consulta: 8 gener 2024].
* ↑ «Match report: RCD Mallorca B 4–0 Sóller CF». RCD Mallorca, 30-03-2022. [Consulta: 8 gener 2024].
* ↑ «El Mallorca compleix el tràmit de la Copa amb una golejada al Boiro». IB3, 01-11-2023. [Consulta: 8 gener 2024].
* ↑ «Goleada con sabor a octavos» (en castellà). Marca, 07-01-2024. [Consulta: 8 gener 2024].
* ↑ «David López, el 'gorila' que promete en la zaga del Mallorca» (en castellà). Marca, 08-01-2024. [Consulta: 8 gener 2024].
* ↑ «David López, cedido al Elche CF» (en castellà). RCD Mallorca, 01-02-2024. [Consulta: 1r febrer 2024].
* ↑ «David López joins Burgos CF on loan». RCD Mallorca, 06-08-2024. [Consulta: 9 agost 2024].

## Enllaços externs

* David López Guijarro a BDFutbol
* David López Guijarro, Fitxa a Soccerway
# Unió General del Treball

La Unió General del Treball, en italià Unione Generale del Lavoro (UGL), és un sindicat italià.
El 1996, el secretari Mauro Nobilia (Cisnal) va posar en marxa el projecte d'un nou sindicat, que comprèn el mateix Cisnal (en itialià, Confederazione Italiana Sindacati Nazionali dei Lavoratori). El resultat és oficialment UGL.

## Enllaços externs

* Unió General del Treball - Lloc web oficial (italià)
# Vigée-Lebrun (cràter)

Vigée-Lebrun és un cràter d'impacte en el planeta Venus de 57,8 km de diàmetre. Porta el nom de Élisabeth Vigée Le Brun (1755-1842), pintora francesa, i el seu nom va ser aprovat per la Unió Astronòmica Internacional el 1991.

## Referències

* ↑ «Vigée-Lebrun». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Barbaricini

Barbaricini (Βαρβαρικῖνοι) és el nom que es va donar a la caiguda de l'Imperi Romà, als habitants de l'interior de Sardenya, nom que era una derivació de "Barbari vicini". El nom es va conservar fins a l'edat mitjana. No es van fer cristians fins al segle vi i una part fins al vii.

## Enllaços externs

* Barbaricini. Treccani
# Viktória Gueorguieva

Viktória Gueorguieva (búlgar: Виктория Георгиева; Varna, 21 de setembre del 1997) és una cantant búlgara. És coneguda per la seva participació en el programa de televisió X Factor. A la novena setmana va ser eliminada. Un any més tard va sortir la seva primera cançó. A finals del 2019 va ser elegida internament per representar Bulgària al Festival de la Cançó d'Eurovisió 2020 que s'hauria celebrat a la ciutat neerlandesa de Rotterdam en cas de no haver sigut cancel·lat per la pandèmia per coronavirus de 2019-2020. Per això, la televisió pública búlgara la va seleccionar internament per a representar el país al Festival d'Eurovisió 2021.

## Referències

* ↑ «VICTORIA to represent Bulgaria at Eurovision 2020» (en anglès). Eurovision.tv, 25-11-2019. [Consulta: 17 desembre 2019].
* ↑ «Bulgaria: Confirms participation for 2021 with Victoria» (en anglès). , 21-03-2020 [Consulta: 21 març 2020].
# VDG

«VDG» té aquests significats:
* Violència de gènere, tipus de violència motivat pel gènere de la víctima.
* Vila de Gràcia, barri de Barcelona, a Catalunya.
# José Luis Galilea Vidaurreta

José Luis Galilea Vidaurreta (Sant Sebastià, Guipúscoa, 9 de juliol de 1972) és un exjugador de bàsquet basc que ocupava la posició de base. Després de retirar-se de la pràctica activa del bàsquet, s'ha dedicat a entrenar en categories inferiors i a col·laborar amb diversos mitjans d'informació.
Ha sigut director general del Baloncesto Sevilla i observador internacional per a la franquícia NBA Indiana Pacers.

## Clubs

* Corazonistas (cantera)
* Gasteiz (categories inferiors)
* 1988-1989: Reial Madrid (juvenil)
* 1989-1990: FC Barcelona (juvenil)
* 1990-1996: FC Barcelona (ACB)
* 1996-1997: Kinder Bologna (Itàlia)
* 1997-1999: León Caja España (ACB)
* 1999-2000: Real Madrid Teka (ACB)
* 2000-2001: Club Ourense Baloncesto (ACB)
* 2001-2002: Ionikos Neas Filadelfeias BC (Grècia)
* 2002-2004: Club Baloncesto Murcia (LEB)
* 2004-2005: Basket Zaragoza 2002 (LEB)
* 2005-2006: Bruesa Gipuzcoa Basket (LEB)
* 2006-2007: Alerta Cantabria (LEB)
* 2007-2008: WTC Cornellà (LEB Plata) (primer entrenador).

## Palmarès
### Amb la selecció espanyola

* Medalla de Bronze en l'Eurobasket Sub-22 de Ljubljana 1994.

### Títols amb clubs

* 3 Lligues ACB: 2 amb el FC Barcelona (1995 i 1996) i 1 amb el Reial Madrid (2000).
* 2 Lliga LEB: 1 amb l'Etosa Murcia (2002-2003) i 1 amb el Bruesa Guipúscoa Basket (2005-2006).
* 2 Copa del Rei de Bàsquet: 1990-1991 i 1993-1994, amb el FC Barcelona.
* 1 Copa d'Itàlia: 1996-1997, amb el Kinder Bolonya.
* 1 Campionat d'Espanya Junior: 1991-1992, amb el FC Barcelona.

## Referències

* ↑ Casado, Edu. «Qué fue de… José Luis Galilea: un base eléctrico» (en castellà). 20minutos.es, 04-02-2017. [Consulta: 24 juliol 2020].

## Enllaços externs

* Fitxa a ACB.COM
# Viitasaari

Viitasaari és una ciutat al centre de Finlàndia. Té una població de 7.049 habitants i una extensió de 1589,13 km², dels quals 340,43 km² són d'aigua.

## Ciutats agermanades

* Nõo Parish, Estònia
* Staffanstorp, Suècia
* Storuman, Suècia
* Sør-Odal, Noruega
* Schlangen, Alemanya
* Rokietnica, Polònia
# Can Turull (Sentmenat)

Can Turull és un edifici del municipi de Sentmenat (Vallès Occidental) que forma part de l'Inventari del Patrimoni Arquitectònic de Catalunya.

## Descripció

És un edifici rectangular de tres plantes i tres crugies, de les quals la central és més ampla. La coberta és a dues vessants amb el carener perpendicular a al façana. La composició funcional ve determinada per dues sales superposades que resolen la distribució interior. Actualment només es fa vida a la planta primera. Hi ha diversos còssos annexos afegits a la construcció original.
La sala i la cuina estan cobertes per voltes d'ansa-paner, les cambres del pis per bigues de fusta i revoltons. La façana ha estat molt modificada però encara hi queden algunes finestres de pedra treballada, dues d'elles amb motllures i llindes, una de les quals porta la data 1785 i l'altra té gravada una creu. Portal adovellat amb un arc escarser i un escut en relleu a la clau.

## Història

La documentació del mas s'inicia el segle xii. Era una de les grans masies del territori del Condal.

## Referències

* 1 2 3 4 «Can Turull». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 21 novembre 2015].
# Balun

Balun (de l'anglès balanced-unbalanced lines transformer) és un dispositiu conductor que converteix línies de transmissió no balancejades en línies balancejades (el senyal es transmet en mode diferencial). La inversa també és certa: el balun és un dispositiu reversible.
També serveixen com a adaptadors d'impedància.

## Tipus de balun

Els més importants són:
* Transformador clàssic
* Autotransformador
* Transformador línia de transmissió
* Línia de retard

## Aplicacions

Alguns exemples:
* En cables de sistemes de comunicacions (Fig. 1)
* En cables de antenes (Fig. 2)
* En cables de sistemes d'àudio i vídeo. (Fig. 3)Fig. 3 Cable sistema d'àudio

## Referències

* ↑ «Què és un balun?» (en anglès). [Consulta: 28 novembre 2016].
* ↑ «Tipus de balun» (en anglès). Arxivat de l'original el 2016-11-29. [Consulta: 28 novembre 2016].
* ↑ «Aplicacions amb balun» (en anglès). [Consulta: 28 novembre 2016].
# José Luis Gallardo Montes

José Luis Gallardo Montes (Barcelona, 12 de setembre de 1971) és un exfutbolista català, que ocupava la posició de defensa.

## Trajectòria

Comença a destacar a les files del RCD Espanyol, amb qui debuta a primera divisió a la temporada 91/92, tot jugant 4 partits amb l'equip perico. L'any següent és cedit a la UE Lleida. De nou a l'Espanyol, a la campanya 93/94 hi juga 13 partits i marca un gol, l'any en què els blanc-i-blaus militen a Segona Divisió.
Sense continuïtat a l'Espanyol, posteriorment militaria a Segona Divisió amb el CD Badajoz, on disputaria 57 partits en dues temporades. També hi jugaria al Xerez CD, Recreativo de Huelva,al Palamós CF i va acabar la seva etapa com a jugador a l'AD Guíxols.

## Referències

* ↑ «Fitxa de Gallardo». soccerdatabase.eu. [Consulta: 1r febrer 2015].

## Enllaços externs

* Fitxa del jugador
# Curwensville

Curwensville és una població dels Estats Units a l'estat de Pennsilvània. Segons el cens del 2000 tenia 2.650 habitants.

## Demografia

Segons el cens del 2000, Curwensville tenia 2.650 habitants, 1.144 habitatges, i 758 famílies. La densitat de població era de 454,7 habitants per quilòmetre quadrat.
Per edats la població es repartia de la següent manera: un 22,8% tenia menys de 18 anys, un 7,5% entre 18 i 24, un 26,6% entre 25 i 44, un 24% de 45 a 60 i un 19,2% 65 anys o més.
L'edat mediana era de 40 anys. Per cada 100 dones de 18 o més anys hi havia 80 homes.
La renda mediana per habitatge era de 27.281 $ i la renda mediana per família de 36.197 $. Els homes tenien una renda mediana de 28.145 $ mentre que les dones 18.598 $. La renda per capita de la població era de 14.829 $. Entorn del 12,8% de les famílies i el 16% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Curwensville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Curwensville». American Fact Finder. Oficina del Cens dels Estats Units, 12-01-2010.
# VEGAP

Visual, Entitat de Gestió d'Artistes Plàstics (VEGAP) és una entitat de gestió col·lectiva de drets d'autor d'obres de la creació visual, epígraf que inclou les imatges fixes i mòbils amb independència del suport o procés utilitzat per a la seva creació.
La defensa dels drets d'autor s'estén als següents àmbits: la reproducció de creacions visuals, la distribució de còpies d'obres d'artistes plàstics mitjançant la venda, lloguer o préstec, la comunicació pública de les obres visuals, la remuneració per ús privat i revenda de les obres visuals i l'exportació i transformació de les creacions d'artistes plàstics.

## Història

Fins a l'any 1987 els drets d'autor dels artistes plàstics els havia cobrat la SGAE. L'aprovació el mateix any de la Llei de Propietat Intel·lectual i la consegüent adaptació a la llei dels estatuts de SGAE va fer aparèixer un buit en l'àmbit de la gestió dels drets dels artistes plàstics. Per aquest motiu, les diferents associacions professionals van donar suport a la creació de VEGAP –llavors Visual Associació d'Artistes Plàstics-, que va ser autoritzada com a entitat de gestió pel Ministeri de Cultura al mes de juny de l'any 1990.
El concepte de creació visual s'ha ampliat des de la creació de l'entitat fins a abraçar les imatges mòbils. Així, l'any 1992 es va acordar que els autors de fotografia, il·lustració i disseny formessin part de l'entitat i l'any 1995 es varen incorporar els autors de videocreació. VEGAP té la seu a Madrid i un centre a Barcelona.

## Referències

* ↑ Morera, Sergi. Societats gestores de drets d'autor a Espanya. Generalitat de Catalunya, 2007 [Consulta: 13 setembre 2014].
# Variable semiregular

Les estrelles variables semiregulars són gegants o supergegants de tipus espectral intermedi o tardà que mostren una periodicitat en els seus canvis d'esclat, acompanyats o a vegades interromputs per diferents irregularitats. Els períodes van des de 20 fins a més de 2.000 dies, mentre que la forma de les corbes de llum poden ser bastant diferents i variables cada cicle. Les amplituds poden anar de centèsimes a moltes magnituds (usualment 1-2 magnituds en el filtre V).
Les semiregulars variables es classifiquen en molts de subtipus:
* SRA: del darrer tipus espectral (M, C, S o Me, Ce, Se) gegants que mostren una periodicitat persistent i usualment una amplitud petita, menys de 2,5 magnituds en el filtre V. Z Aquarii és un exemple d'aquesta classe. Les amplituds i les formes de les corbes de llum generalment varien en el rang de 35-1200 dies. Moltes d'aquestes estrelles són diferents de les variables del tipus Mira només perquè mostren amplituds de llum petites.
* SRB: del darrer tipus (M, C, S o Me, Ce, Se) gegants amb una periodicitat mal definida (cicles mitjans en el rang de 20 a 2300 dies) o amb intervals alternants de canvis irregulars periòdics i lents. Algunes poden ocasionalment cessar de variar del tot per un temps. RR Coronae Borealis i AF Cygni són exemples d'aquest comportament. Cada estrella d'aquest tipus pot tenir assignat un període mitjà. En qualque cas, s'han observat dos o més períodes de variació de llum.
* SRC: del darrer tipus espectral (M, C, S o Me, Ce, Se) supergegants amb amplituds d'aproximadament 1 magnitud i períodes de variació de llum des de 30 dies a milers de dies. Mu Cephei és un exemple d'aquesta classe.
* SRD: gegants i supergegants del tipus espectral F, G, o K, a vegades amb línies d'emissió en el seu espectre. Les amplituds de variació de llum són del rang de 0,1 a 4 magnituds i el rang del període és des de 30 a 1.100 dies. SX Herculis i SV Ursae Majoris són exemples d'aquesta classe. A M13 es poden veure una dotzena d'estrelles variables entre les magnituds 11,95 i 12,25, amb un període de 43 dies (V24) a 97 dies (V43).
# Almudena Muñoz Martínez

Almudena Muñoz Martínez (València, 4 de novembre de 1968) és una judoka valenciana, ja retirada, guanyadora d'una medalla olímpica d'or.
Va participar, als 23 anys, en els Jocs Olímpics d'Estiu de 1992 celebrats a Barcelona (Catalunya), on va aconseguir guanyar la medalla d'or en la prova femenina del pes semi lleuger (-52 kg.). En els Jocs Olímpics d'Estiu de 1996 realitzats a Atlanta (Estats Units) finalitzà en cinquena posició d'aquesta mateixa categoria, guanyant un diploma olímpic.
Al llarg de la seva carrera ha guanyat una medalla de plata en el Campionat del Món de judo, una medalla d'or en el Campionat d'Europa i una medalla de bronze en els Jocs del Mediterrani.

## Premis, reconeixements i distincons

* Medalla de Oro de la Real Orden del Mérito Deportivo, otorgada por el Consejo Superior de Deportes (1994)
# Can Tusell (Sant Feliu de Buixalleu)

Can Tusell és una masia gòtica de Sant Feliu de Buixalleu (Selva) protegida com a Bé Cultural d'Interès Local.

## Descripció

Antiga masia, de la qual només en queda la façana, que està situada al barri de Gaserans, dins el terme municipal de Sant Feliu de Buixalleu.
L'edifici principal constava de planta baixa i pis, i la coberta era a doble vessant. A l'esquerra, hi ha adossada l'antiga masoveria de planta baixa i pis. A l'esquerra, hi ha una edificació de tres plantes.
A l'edifici principal, hi ha la porta d'entrada adovellada en arc de mig punt. Totes les obertures són en arc pla, amb brancals, llinda i ampit de pedra. Una excepció és una finestra a la part esquerra del pis, que té un arc conopial amb arquets.
El mur de la façana és de maçoneria.

## Història

La masia ja apreix esmentada al segle xv.

## Referències

* 1 2 3 4 5 «Can Tusell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Aulus Cecina Petus

Aulus Cecina Petus (en llatí: Aulus Caecina Paetus) va ser un cavaller romà condemnat a mort per l'emperador Claudi l'any 42. Segurament formava part de la família Cecina, d'origen etrusc.
Va ser condemnat pel paper que va jugar en la revolta de Camil Escribonià. Conta l'anècdota que Cecina no es decidia a suïcidar-se, i la seva dona Àrria va haver de donar exemple clavant-se primer ella mateixa la daga i pronunciant la cèlebre frase «Non dolet, Paete» ('no fa mal, Petus'). La seva filla, Àrria la Menor, es va casar amb Tràsea Petus, que va ser executat en temps de Neró.

## Referències

* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 530.
# Kuznetsovka

Kuznetsovka - Кузнецовка (rus) - és un poble (un khútor) de l'óblast de Bélgorod, a Rússia. El 2010 tenia 19 habitants. Pertany al districte (raion) de Valuiki.

## Referències

* ↑ «Kasenovka» (en anglès). GeoNames. Arxivat de l'original el 2022-03-26. [Consulta: 26 març 2022].
* ↑ «Инвестиционный паспорт муниципального района «Город Валуйки и Валуйский район» Белгородской области». Официальный сайт Администрации Валуйского района Белгородской области.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 26 març 2022].
# VCS 3

El VCS3 és un sintetitzador, i com a tal, és un instrument musical electrònic. El VCS 3 va ser desenvolupat per Peter Zinovieff i David Cockrell, que van fundar el 1969 l'empresa EMS (Electronic Music Studios). Les sigles VCS significaven Voltage Controlled Synthesizer, mentre que la xifra 3 refereix al nombre d'oscil·ladors què contenia.Tenia una carcassa de fusta amb forma de L d'uns 45 centímetres d'alçada.
Era prou lleuger perquè una sola persona pogués transportar-lo, pel que podia ser usat en directe. No obstant això, –encara que va aconseguir gran difusió– tenia un gran problema: l'estabilitat tonal n'era pobre, i per això no romania afinat durant tot un concert. A més, no tenia un teclat corrent associat, el que el feia més apropiat per a efectes de so que per melodies.
Com el Moog, el VCS3 també era modular, però usava pins, en lloc de cables, per interconnectar els circuits com faria després l'ARP 2500.
Va ser utilitzat en els anys setanta del segle xx pels grans grups de rock simfònic: Curved Air, Pink Floyd, The Moody Blues i King Crimson; així com per grups amb so experimental com Roxy Music de la mà de Brian Eno.

## Llista de músics que han utilitzat l'instrument

* Lucio Battisti
* Franco Battiato
* Chemical Brothers
* Vince Clarke
* Brian Eno
* The Who
* Morgan Fisher
* Pink Floyd
* King Crimson
* Tim Blake
* TONTO's Expanding Head Band
* The Moody Blues
* Edgar Froese
* Jean Ven Robert Hal
* LCD Soundsystem
* Aphex Twin
* Jean Michel Jarre
* Todd Rundgren
* Klaus Schulze
* Ozric Tentacles
* Roxy Music
* Tangerine Dream
* David Vorhaus
* Andy Whitmore
* Zorch
* Gustavo Cerati

## Referències

* ↑ «VCS3 (aka The Putney) - The Products» (en anglès). Electronic Music Studios (Cornwall). Arxivat de l'original el 2013-10-31. [Consulta: 9 juny 2015].
# Manuel Garcia i Ribes

Manuel Garcia i Ribes (Portbou, 9 d'octubre de 1907 - Mataró, 5 de desembre de 1978) fou un futbolista català de la dècada de 1930.

## Trajectòria

A finals dels anys vint destacà al CE Portbou i FC Palafrugell. El 1929 fitxà pel FC Barcelona, on jugà dues temporades, disputant 5 partits de lliga a primera divisió, en els quals marcà 3 gols, i guanyant dos campionats de Catalunya. El 1931 deixa el Barcelona per fitxar per l'Iluro SC, on jugà quatre temporades. Entre 1934 i 1936 defensà la samarreta del CE Júpiter. A començament dels quaranta encara jugà amb el CE Júpiter (anomenat Hèrcules la temporada 1939-40). Jugà diversos partits amb la selecció catalana des de 1930.

## Palmarès

* Campionat de Catalunya de futbol:
** 1929-30, 1930-31

## Referències

* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «El jugador Manuel García se despide». Mundo Deportivo, 28-05-1931. [Consulta: 17 febrer 2016].
* ↑ «En Zaragoza». Mundo Deportivo, 23-06-1930 [Consulta: 26 novembre 2013].

## Enllaços externs

* Perfil a BDFutbol